เรื่องร้องเรียน (ไม่ระบุ) วันที่ 2022-06-26 03:26:01 — แขวงมักกะสัน เขตราชเทวี กรุงเทพมหานคร
ข้อเสนอแนะ-ทันตกรรม

เมื่อวันศุกร์ที่ผ่านมาผมไปใช้บริการตรวจสุขภาพช่องปากที่ศูนย์บริการสาธารณสุข 2 วัดมักกะสัน ระหว่างที่นั่งรอคิวเรียก ผมอ่านเอกสารแจกสำหรับสุขภาพช่องปากในผู้สูงอายุ 2 ฉบับ ปกสีเขียวอ่อนและปกสีน้ำตาลแดง เอาสารฉบับปกสีเขียวอ่อนมีข้อความที่ผมติดใจ 2 ประเด็น
1. มีข้อความว่า อาหารกรดจะทำให้ฟันผุได้ ไม่เขียนเตือนถึงน้ำอัดลมเช่นโคล่า จากประสบการณ์ของผม (ฟันกรามล่างซ้ายขวาบิ่น 2 ซี่ ต้องอุดฟันครั้งแรกในชีวิตเมื่ออายุ 34 ปี) ตลอดจนข้อมูลและภาพถ่ายจำนวนมากในอินเตอร์เน็ต พบว่า น้ำอัดลมทำให้ฟันเปราะและบิ่น ไม่ก็ฟันละลาย/ผุ ผมเข้าใจว่า ธุรกิจน้ำอัดลมไม่ต้องการให้เตือนประชาชนแบบนี้ แต่นโยบายใหม่ของ กทม. คือรับใช้ประชาชน จึงควรแทรก (หากมีงบประมาณจำกัดในการพิมพ์ขึ้นใหม่) หรือจัดทำถึงโทษของน้ำอัดลมที่มีต่อฟันไว้ด้วย
2. มีข้อความว่า คนมีอายุ 80 ปีควรมีฟันแท้เหลืออยู่ 20 ซี่ อันนี้ผมเคยเรียนที่ญี่ปุ่นในปี 2515-2530 ที่โน่นเค้ามีนโยบาย 80-20 คือคนมีอายุ 80 ปีควรมีฟันแท้เหลืออยู่ 20 ซี่นั่นแหละ ผมเลยเอามาเผยแพร่ที่บ้านเรา ต่อมา ทันตแพทย์ของไทยไปดูงานหรือฝึกงานที่ญี่ปุ่น และมีการยอมรับนโยบายนี้กันทั่วโลก กทม. เลยเอามาอ้างบ้าง หากเขียน 80-20 หรือใส่นโยบาย 80-20 ไว้ ประชาชนจะได้ตระหนักถึงความสำคัญ และความง่าย/ความสะดวกในการรักษาฟันแท้ไปนาน ๆ อาจพิมพ์แทรกหรือจัดทำเอกสารด้านนี้ขึ้นใหม่ก็ได้

จึงเรียนเสนอมายังท่านผู้ว่าฯ คนใหม่ครับ

สุนทร ลัภกิตโร
โทร 098-838-2148